Goulennet e oa bet digantañ gant TF1 personelaat ar c’heleier. Tra ma oa krog da vezañ kevezerezh gant TF1 hag Antenne 2 e oa ret lakaat an dud da anavezout ar c’heleier. Bemnoz e kroge Roger Gicquel da ginnig ar c’heleier gant ur pennad-stur ma roe e ali war pep tra pe dost. Daoust ma seblant bezañ diamzeret personelaat ar cheleier evel-se e veze sellet pe selaouet Roger Gicquel bemnoz gant milionoù a Frañsizion met hegazet e veze an dud gant e zoare da welet an traoùxa0: « lavarout a raen e c’halljemp kregiñ ar cheleier en ur gomz eus ur barr-reverzi e delta ar Ganga, ha pa ne vije skeudenn ebet da ziskouez, kentoch eget komz diwar-benn ganedigezh ur balum en unan eus parloù-al-loened Tokyo.»